open-index/open-wikipedia-markdown huggingface dataset:
Kos (insulo)

**Kos** aŭ **Koo** (, ) estas insulo de Grekio ĉe la marbordo de Kario. Ĝi havis en la 2011-a jaro  loĝantojn. Ĝia larĝeco estas , ĝia longeco . La plej alta monto estas  alta.

## Historio 
En la antikveco la insulo famiĝis pro siaj vino, amforoj, ŝmiraĵoj bonodoraj kaj vestaĵoj diafanaj (Coae vestes). La antaŭa ĉefurbo Astypalaia estis en la okcidento de la insulo. La posta ĉefurbo (Kos, samnoma kiel la insulo) fondiĝis en 366 antaŭ nia erao fare de anoj de aliaj urboj de la insulo. Ĝi havis tre grandan havenon kaj fortajn murojn, proksime de la nordorienta promontoro Skandarion. Tertremoj skuis la insulon ofte; rezistis nur la muroj de Kos, Antimaĥia kaj de kelkaj aliaj urboj. Ilin plifortigis la anoj de la Malta Ordeno kaj ŝanĝis en imponajn burgojn (ekde 1310). Ĝis 1523 daŭris la regado ilia; nur post longa batalado okupis la insulon la Turkoj; ĝi iĝis parto de la distrikto Ĝesairi Bahri Sefid. Ĉefaj eksportaĵoj estis ĝis la Unua mondmilito vinberoj (en la direkto de Triesto) kaj grapoloj (al Aleksandrio). La trafikon internacian sekurigis vaporŝipoj de Aŭstrio-Hungario kaj de Britio.

Medicinhistorie gravis la insulo ankaŭ. La *Asklepieion* estis medicina lernejo kaj kuracejo. Laŭtradicie ĝi estas la patrujo de Hipokrato. Longe oni vane serĉis ties spurojn. ankaŭ la elstaruloj Paton kaj Hicks malsukcesis. Sed R. Herzog de Tübingen, kiu elfosis jam antaŭe ĉe aliaj lokoj de la insulo, estis pli bonŝanca. Apogite fare de la Imperiestra arkeologia instituto germana, la Akademio berlina, la registaro de Virtembergo i.a. li apertigis en 1902/03 la plej grandan parton de la areo kuraceja. La lastaj konstruaĵoj estis de 155 de nia erao. Ekde la 4-a jarcento la kristanoj konstruis tie preĝejojn.

## Fonto 
Meyers Großes Konversations-Lexikon, Band 11. Leipzig 1907, p. 521, kio legeblas tie ĉi interrete.

## Referencoj 
## Eksteraj ligiloj 
* Oficiala retpaĝaro insula

Kategorio:Insuloj en Grekio
Kategorio:Municipoj de Suda Egeo
Kategorio:Dodekanesoj
Kategorio:Vulkanoj en Grekio
Kulpigado de viktimoj

**Kulpigado de viktimoj** okazas kiam viktimoj de maljustaj agoj estas konsiderataj aŭ tute aŭ parte respondecaj pri la damaĝo, kiu okazis al ili. La studo de viktimologio serĉas malpliigi la percepton de viktimoj kiel respondecaj. Estas multe pli granda tendenco kulpi viktimojn de seksatenco ol ekzemple rabo.

William Ryan unue uzis la terminon *blaming the victim* (kulpo de la viktimo aŭ viktimkulpo) en sia libro *Blaming the Victim* el 1971,, por ideologio uzata por motivigi rasismon kaj socian maljustecon kontraŭ afrik-usonanoj. Ankaŭ Theodore W. Adorno priskribis identan koncepton en 1947 kiel "unu el la plej sinistraj kvalitoj de la faŝisma karaktero."

## Vidu ankaŭ
* Socia stigmato
* Viktimismo

## Referencoj 
## Tradukfonto 
Kategorio:Ekspluato
Kategorio:Homa konduto
Kategorio:Psikologio
Torto Sankta Honorato

eta|Torteto Saint Honoré - unupersona porcio
La **torto Sankta Honorato** (france ***Saint-Honoré***) estas plado el la franca kuirarto nome torto kiu prenas sian nomon de la patronsanktulo de la francaj kukistoj Honorato de Amieno (*Saint-Honoré* aŭ *Honoratus *episkopo de  Amieno en la sesa aŭ sepa jarcento).

Oni rakontas, ke ĝi estis kreita en 1846 de la kukisto Chiboust en sia bakejo lokita en Parizo en la strato *Rue Saint-Honoré*.

Ĉi tiu dolĉaĵo konsistas el bazo de foliigita pasto aŭ murbo, ornamita en ĝia ekstera parto kun serio da profiteroloj, ligitaj al la bazo de la kuko per karamelo aŭ kremo. La centra parto de la kuko estas plenigita el *kremo chiboust* (speciala kremo senpezigita per meringo).

## Referencoj
Sankta Honorato
Kategorio:Franca kuirarto
Droste je Vischering

, prasidejo de la familio]]
**Droste je Vischering** estas la nomo de vestfala nobela gento. La nobeloj Droste je Vischering apartenas al la pranobelaro de la Princepiskopujo Monastero kaj al la plej gravaj familioj de Monasterlando. Grafaj kaj baronaj branĉoj de la familio ekzistas ĝis nuntempe.

**Droste je Senden** estas de ununura gento kaj blazono kun je Vischering. La baronoj Droste je Senden ankaŭ ekzistas ĝis nun.

Neniu genta parenceco tamen ekzistas kun aliaj vestfalaj gentoj kun la nomo Droste, ekzemple kun *Droste je Erwitte* kaj Droste je Hülshoff.
## Eksteraj ligiloj 
* Historio de Kastelo Vischering en www.burgenwelt.de
* Dokumentoregestoj el la Arĥivo Darfeld, sidejo de la familio Droste je Vischering / Digitale Westfälische Urkunden-Datenbank (DWUD)
* Blazono de la gento Droste je Vischering en la blazonaro de Johann Siebmacher proksimume 1605
* Wappen der Droste zu Vischering, Blazono de la grafoj Droste je Vischering kaj Blazono de la grafoj Droste je Vischering de Nesselrode-Reichenstein en la [Blazonaro de la Vestfala Nobelaro](http://wiki-de.genealogy.net/Wappenbuch_des_Westf%C3%A4lischen_Adels_(Buch_2))

Kategorio:Nobelaj familioj de Vestfalio
Kategorio:Prusaj nobeloj
Kategorio:Princepiskoplando Monastero
Mainistir na hInse

**Mainistir na hInse** () estas iama franciskana monaĥejo en Inis en Irlando (graflando Chláir).

## Historio 
maldekstre|eta|Mainistir na hInse. Navokruciĝa turo kaj ĥorejo
La monaĥejo estis donacita al la franciskanoj en la jaro 1284 fare de Toirdelbach Ua Briain, nome la reĝo de An Mhumhain (Munster) el la gento de la O’Brien de Tuadhmhumhai (norda Mhumhain). En la monaĥeja preĝejo la reĝa familio havas siajn tombojn.

La ĥorejo estis pro la blua plumbovitraĵo tre fama. La suda transepto nur estis alkonstruita ĉirkaŭ la jaro 1460, ĉirkaŭ la jaro 1500 la transepto kaj la ĉefa navo estis pligrandigitaj.
eta|rigardo de ĉefa navo al la ĥorejo.
En la jaro 1540 Murchadh Ua Briain agnoskis la suverenecon de la gento Tudoroj kaj fariĝis la unua grafo de Tuadhmhumhai. La franciskanoj restis en la monaĥejo ĝis la militiro de Sir Richard Bingham en la 1670-aj jaroj. Sub la nova brita administracio la monaĥejo fariĝis sidejo de juĝejo kaj malliberejo.

Ĉirkaŭ la jaro 1680 la preĝejo fariĝis paroĥa preĝejo de la anglikana eklezio de Irlando.

Hodiaŭ la monaĥeja arealo estas subĉiela muzeo vizitebla kontraŭ enirmono.

## Bildaro 

 Dosiero:Ennis Abbey4.JPG|Suda transepto
 Dosiero:Ennis Abbey2.JPG|La ĥorejo kun la granda fenestro al oriento
 Dosiero:Ennis Abbey5.JPG|Restaĵoj de la klostro
 Dosiero:Ennis Abbey7.JPG|Ruino de la monaĥejaj konstruaĵoj

## Literaturo 
* Peter Harbison: *Guide to National and Historic Monuments of Ireland*. 3. Aufl. Gill & Macmillan Publ., Dublin 1992, ISBN 0-7171-3239-0.
* The Office of Public Works, Ennis Friary, o.J.

Kategorio:Monaĥejoj en Irlando
Kategorio:Ruinoj en Irlando
Kategorio:Franciskanaj monaĥejoj
Kategorio:Graflando Clare
Preĝejo Sankta Egidio (Windehausen)

eta|La Egidio-kirko en Windehausen de sudokcidento 
La **Preĝejo Sankta Egidio** (germane: *Ägidienkirche*) troviĝas en Windehausen, Germanio, en la centro en la strato Kirchstraße. Ĝi estas protestantisma.
## Historio
Unua mencio de la loko estis endokumente en la jro 1158. Tie ankaŭ legeblas ke la Konvento Sankta Kruco de Nordhausen estis la doninto patrona de la kirko en Windehausen. Temas pri unu el la malmultaj slavaj setlejoj de ĉe *Goldene Aue* havinte rondan cirklon defendan kun foso. La alveno de slavaj koloniistoj okazis inter la jarcentoj 7-a kaj 9-a. La nomo *Windehausen* mem aludas al tio (*Wenden, Windische* estas en la germana lingvo vorto por slavaj gentoj.

## Priskribo
La ardeze kovrita, alta kirkoturo leviĝas super la domojn de la vilaĝo. Ĝi faritis en la mezo de la 13-a jarcento el brikŝtonaĵo kun speciala angularo ĉirkaŭĉizita. Belegas la interno baroka, kiu nove faritis en 1725. En ĝi estas ankaŭ ambona altaro de ĉirkaŭ 1700. Kulturhistorie gravega estas pietato el tilia ligno nomiĝanta slave *Pomaj Bog* (Dio helpu). Verŝajnas pri artaĵo el la 14-a jarcento, do la figuro nombriĝas inter la plej malnovaj plastikoj siaspece en la lando. La madono-figuro havas altecon de 1,20 metroj, la filo Jesuo Kristo nur ege malpli malgrandas: lia kapo rigardas la patrinon, ne la fidelulon, kio malmultas ĉe tiaj artaj aĵoj.
## Eksteraj ligiloj
*Gazetartikolo pri renoviĝo de la paroĥestra domo apud la kirko

Windehausen
Windehausen
Windehausen
Ursoparko alternativa Worbis

eta|Skulptaĵo ĉe la Ursoparko
La **Alternativa ursoparko Worbis** (germane: *Alternativer Bärenpark Worbis*) troviĝas en Worbis, Germanio, Duderstädter Straße 36a.

## Priskribo 
La teritorio malfermiĝis en 1959 en iama distrikta ĉefurbo kaj ofertas hodiaŭ al ursoj, lupoj kaj aliaj bestoj vivon similigitan al naturaj vivomedioj. Post kiam oni vendis en 1995 la tuton fare de la urbo pro financaj kialoj grupo da bestoprotektemuloj kandidatis kun la celo starigi la unuan alternativan ursoparkon en tuta Germanlando. Ektenadis la tuton en la 15.4.1996 la societo *Aktion Bärenhilfswerk e.V.*.

En 1997 faritis la unua tranĉo per la ŝpato por la unua liberaera ursozono centreŭropa sur 7000 kvadrataj metroj. Baldaŭ poste venis tri ursoj. Hodiaŭ al Worbis oni venigas de ĉie ajn endanĝerigitajn ursojn, ekz. el cirkoj malmodernaj. La teritorio kreskis je pli ol 40.000 kvadrataj metroj. Krom ursoj ankaŭ lupoj gastas tie ĉi.

En 2004 kreitis fondaĵo *Stiftung für Bären*; kune kun la grupo *Aktion Bärenhilswerk* ili agordas kaj kunordigas la diversajn helpofertojn.
Por la helpo la aktivuloj ricevis en 2001 la premion *Thüringer Tierschutzpreis* kaj en 2006 la premion *Hessischer Tierschutzpreis*.

## Eksteraj ligiloj 
* Hejmpaĝo

Kategorio:Distrikto Eichsfeld
Worbis
Kategorio:Ursedoj
Zdeněk Svěrák

**Zdeněk SVĚRÁK** (1936, Praha) estas ĉeĥa scenaristo, dramaturgo, filma aktoro, aŭtoro de kantoj kaj verkisto. Li verkis multajn scenarojn por ĉeĥaj filmoj (plej konataj estas ekzemple *Vesničko má středisková* (Kara mia vilaĝinjo) aŭ *Lotrando a Zubejda* (Lotrando kaj Zubejda)). En kelkaj filmoj, por kiuj li verkis scenarojn, li ankaŭ aperis kiel aktoro (ekzemple *Kolja*, *Tři bratři* (Tri fratoj)).

La 29-an de marto 2017, dum solena transdono de esperantaj subtekstoj por teatra ludo *Konkero de la Norda poluso* el repertuaro de Teatro de Jára Cimrman, Zdeněk Svěrák akceptis honoran membrecon de Esperanta organizo E-mental´ kaj de Ĉeĥa Esperanto-Junularo..

## Referencoj 
Kategorio:Ĉeĥaj verkistoj
Kategorio:Ĉeĥaj scenaristoj
Kategorio:Ĉeĥaj aktoroj
Kategorio:Ĉeĥaj dramistoj
Kategorio:Honoraj membroj de ĈEJ
Kategorio:Ĉeĥaj porinfanaj verkistoj
Kategorio:Ĉeĥlingvaj verkistoj
Kategorio:Ĉeĥaj humuristoj
Kategorio:Ĉeĥaj poetoj
Kategorio:Ĉeĥaj voĉoaktoroj
Kategorio:Ĉeĥaj kantistoj
Kategorio:Filantropoj
Eszter Ónodi

**Eszter Ónodi** [ester Onodi], laŭ hungarlingve kutima nomordo **Ónodi Eszter** estas hungara aktoro, voĉoaktoro. Ŝia origina familia nomo estis Kovács ĝis 1998, la nomo Ónodi estas ŝia patrina nomo.
eta|Eszter Ónodi

Eszter Ónodi http://www.imdb.com/name/nm0959964/ naskiĝis la  en Budapeŝto.

## Biografio 
Eszter Ónodi frekventis gimnazion en sia naskiĝurbo, poste ŝi akiris diplomon en Scienca Universitato Loránd Eötvös en 1995, sed jam pli frue ekde 1994 ŝi studis ankaŭ en Teatra kaj Filma Altlernejo. Ŝi akiris aktoran diplomon en 1998, ŝia ĉefinstruisto estis Gábor Zsámbéki. Jam antaŭ la aktora diplomo ŝi ricevis rolojn kaj en teatro, kaj en filmo. Post la diplomo ŝi aliĝis al trupo de Teatro Katona József. Ŝi vivas kune kun aktoro, ŝi naskis filon en 2006. Ŝi ricevis plurajn aktorajn premiojn inter 1999-2013. Ŝia vivkunulo estis László Keszég.

## Elektitaj teatraj roloj 
* William Shakespeare:
** La ventego - Miranda
** Kiel plaĉas al vi - Rosalinda
* Molière: La Mizantropo - Céliméne
* Ferenc Molnár: *Játék a kastélyban* – Annie

## Elektitaj filmaj roloj 
* ’’Az alkimista és a szűz’’ (1998) – Eszténa
* Sonĝoaŭto (pli nova versio en 2000) – ina ĉefrolo
* *A hét nyolcadik napja* (2006)
* *Halj már meg!* (2016) - Marcsi

## Dubladaj roloj 
* en eksterlandaj filmoj hungaraj voĉoj de Estella Warren, Kate Winslet kaj aliaj http://iszdb.hu/?szemely=7757

## Fontoj 
* hungarlingva biografio
* hungarlingva biografio kun fotoj
* http://port.hu/adatlap/szemely/onodi-eszter/person-7827

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Aŭstralia funel-reta araneo

eta|Femalo de Sidneja funel-reta araneo (*A. robustus*) en averta sinteno.
*Atracinae* aŭ **Atracenoj**, komune konataj kiel **Aŭstralia funel-reta araneo**, estas subfamilio de araneoj en la funel-reta aranea familio Heksateledoj. Studoj ripete montris dubojn pri la taksonomia statuso de la grupo, ofte trovante ilin asocia kun la familio Aktinopodedoj. Ĉiuj membroj de la subfamilio estas indiĝenaj de Aŭstralio. Atracenoj konsistas el tri genroj: *Atrax*, *Hadronyche*, kaj *Illawarra*, kiuj enhavas 35 speciojn. Nombraj specioj produktas venenon kiu estas danĝera al homoj kaj aranepikoj de ses specioj okazigis gravajn vundojn al viktimoj. La piko de la Sidneja funel-reta araneo (*Atrax robustus*) estas potence mortiga, sed tio ne okazis ekde la enkonduko de modernaj teknikoj de unua helpo kaj kontraŭveneno.

## Referencoj 
Kategorio:Araneuloj
Vilno (stacidomo)

280ra|eta
**Stacidomo Vilno** () estas fervoja stacidomo de Vilno en Litovio.

## Historio 
La stacidomo estis malfermita en 1861 dum konstruado de fervojo "Sankt-Petersburgo–Varsovio" kaj rekonstruita post la dua mondmilito en stilo de Socialisma realismo. La konstruaĵo estis renovigita en 2001. La fervoja stacidomo situas apud la busstacio de Vilno.

## Fervojaj servoj 
La ĉefaj lokaj fervojoj de la stacidomo estas "Vilno–", "Vilno–" kaj "Vilno–".

La stacidomo estas priservata de la sekvaj lokaj kaj internaciaj servoj:
* *Vilno - Minsko*
* *Kaliningrado - Vilno - Moskvo*
* *Kaliningrado - Vilno - Sankt-Peterburgo*
* *Naujoji Vilnia - Vilno - Kaŭno*
* *Naujoji Vilnia - Vilno - Trakai*
* *Vilno - Šiauliai - Klaipėda*
* *Vilno - Ignalina - Turmantas*
* *Vilno - Varėna - Marcinkonys*
* *Vilno - Kena*
* *Vilno - Flughaveno Vilno (stacidomo)*

## Publikaj transportoj 
La stacidomo estas ankaŭ grava publika transport-nabo de Vilno. Ĝi estas priservata de la sekvaj servoj:
* Trolebusoj: 1, 2, 7, 15, 16, 20
* Ekspres-busoj: 1G, 2G
* Noktaj busoj: 103
* Busoj: 1, 2, 53 k.a.

## Referencoj 
## Vidu ankaŭ 
* Vilno
* Naujoji Vilnia (stacidomo)
* Paneriai (stacidomo)
* Pavilnys (stacidomo)
* Listo de fervojaj stacioj en Litovio

## Eksteraj ligiloj 
* 
* Railwayz.info
* Vilno en retejo tochka-na-karte

## Tradukfonto 
Kategorio:Fervojaj stacioj en Litovio
Kategorio:Transporto en Vilno
Kategorio:Fervojaj stacioj malfermitaj en 1861
Seneskalo

[eta|Seneskalo sur [ludkarto.]]
**Truchsess** aŭ **Truchseß**,  (el la malnovgermana *truhtsâzo* signifas estron de la milita veturilaro; la sinonimo estas *Seneschall* el kiu ankaŭ **seneskalo**; nomoj en aliaj lingvoj: *dapifer* en la latina, *écuyer tranchant* en la franca, *steward* en la angla) estis mezepoka titolo en la Sankta Romia Imperio.

La tiel honorigita persono estis samtempe la unua servisto de la suvereno ĉebankede, poste la ĉefinspektoro mastrumada. Ekde imperiestro Oto la 1-a tiu ĉi ofico apartenis inter la arki-oficoj. Arkseneskalo ("ĉefkelnero", "ĉefkelisto") kortega estis ĝis 1623 la princo-elektisto de Palatinato, poste la princ-elektisto de Bavario, inter 1706-14 denove la persono de Bavario respektive de la bavaria parto de Palatinato. Hereda ĉefseneskalo estis la grafo de Waldburg (ekz. ankaŭ Gebhardo de Waldburg-Trauchburg, kiu eksplodigis la Kolonjan militon). Ĉe la aŭstra kortego la kelneroj estis range sub la ĉambristoj. Ofte tiu ĉi digneco estis unuigita kun bienposedoj.

## Referencoj 
## Fontoj 
* Meyers Großes Konversations-Lexikon, Band 19. Leipzig 1909, p. 754, kio legeblas tie ĉi interrete.

Kategorio:Titoloj
Kategorio:Historio de Eŭropo
Kategorio:Mezepoka juro
Kategorio:Eŭropaj nobeloj
Kategorio:Grandaj postenoj de reĝlando Francio
György Pálos

**György Pálos** [djordj pAloŝ], laŭ hungarlingve kutima nomordo **Pálos György** estis hungara aktoro, voĉoaktoro. Lia origina familia nomo estis *Patrovits* [patroviĉ].

György Pálos http://www.imdb.com/name/nm0701660/ naskiĝis la  en Budapeŝto, li mortis la  en Budapeŝto.

## Biografio 
György Pálos frekventis gimnazion en sia naskiĝurbo, poste li akiris diplomon en Teatra Akademio en 1940. Post siaj studoj li aliĝis al trupo de Nacia Teatro (Szeged), sed iom poste li soldatiĝis. Post la militkaptiteco li povis hejmenveni nur en 1948, poste li apartenis al Operetoteatro (Budapeŝto), ekde 1952 al Teatro de Hungara Armeo. En 1962 li malsanuliĝis, post 3 jaroj la kuracistoj jam malpermesis la teatran aktoradon. Ĝis sia morto li ricevis rolojn en la Hungara Radio, krome li estis dublada aktoro. Li ricevis 3 premiojn inter 1958-1968. Lia edzino estis Magda Olthy.

## Elektitaj teatraj roloj 
* George Bernard Shaw: *Saint Joan* - Dauphin
* Lev Tolstoj: Milito kaj paco - Napoleono
* Jenő Heltai: *A néma levente* - reĝo Matiaso

## Elektitaj kinaj filmaj roloj 
* Surveturo - Bendics (1955)
* *Tegnap* (1959)
* La kaporalo kaj la aliaj - Szíjjártó István (1965)

## Dubladaj roloj 
* en eksterlandaj filmoj hungaraj voĉoj de Willi Forst, Henry Daniell kaj aliaj http://iszdb.hu/?szemely=42667
* hungaraj voĉoj en desegnofilmoj

## Fontoj 
* hungarlingva biografio
* hungarlingva biografio kun foto
* http://port.hu/adatlap/szemely/palos-gyorgy/person-141508
* hungarlingva biografio kun fotoj 

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Áron Őze

**Áron ŐZE,** laŭ hungarlingve kutima nomordo **Őze Áron** estas hungara aktoro, voĉoaktoro, reĝisoro, teatrestro. Lia patro estis Lajos Őze.
eta|
Áron Őze http://www.imdb.com/name/nm0960237/ naskiĝis la  en Budapeŝto.

## Biografio 
Áron Őze frekventis mezlernejon pri lignaĵoj en sia naskiĝurbo, kie li fondis amatoran aktoran trupon. Li akiris aktoran diplomon en Teatra kaj Filma Altlernejo en 1993, lia ĉefinstruisto estis István Iglódi. Jam en 1992 li aliĝis al trupo de Nacia Teatro (Budapeŝto). Inter 1998 kaj 2001 li ne ligiĝis al trupo, sed poste li aliĝis al Teatro Magyar. Ekde 2002 li instruas en studio de Teatro Magyar, ekde 2006 li ankaŭ reĝisoradas. Inter 2010-2014 li estis teatrestro de Teatro Magyar. Ekde 2015 li apartenis al pli malgranda teatro, sed en la sekva jaro li estis nomumita teatrestro de teatreto de Dunaújváros. Laŭokaze li aktoradis kaj reĝisoradis ankaŭ en aliaj teatroj. Li ricevis plurajn teatrajn premiojn inter 1995-2014. Li vivas kune kun aktorino, kiu naskis 2 filojn.
eta|

## Elektitaj teatraj roloj 
* William Shakespeare:
** Hamleto - Fortinbras; aktorreĝino
** Reĝo Lear - stultulo
** Romeo kaj Julieta - Escalus
** Makbeto - Malcolm
** Otelo - Rodrigo
** Somermeznokta sonĝo - Puck; Lysander
* Imre Madách: La tragedio de l' homo - Ádám (unu el la ĉefroloj); adepto
* József Katona: *Bánk bán* - banuso Petur
* Molière: Tartufo - titolrolo

## Elektitaj kinaj filmaj roloj 
* ‘‘Szédülés’‘ (1989)
* ‘‘Fűrészporos mesék’‘ (1997)
* ‘‘Sorstalanság’‘ (2005)
* ‘‘A föld szeretője’‘ (2010)

## Elektitaj televiziaj filmaj roloj 
* ‘‘A zöld torony’‘ (1985)
* ‘‘Öregberény’‘ (1994)
* ‘‘A két Bolyai’‘ (2006)
* *Farkasasszony* (2015)

## Elektitaj reĝisoraĵoj 
* Dénes Csengey: *A cella - Magister Villon nem adja meg magát* (2006) debuta reĝisoraĵo
* István Örkény: *Macskajáték* (2008)
* Edmond Rostand: Cyrano de Bergerac (2009)

## Dubladaj roloj 
* en eksterlandaj filmoj hungaraj voĉoj de Sean Astin, Gael García Bernal kaj aliaj http://iszdb.hu/?szemely=40785

## Fontoj 
* http://port.hu/adatlap/szemely/oze-aron/person-14106
* hungarlingva biografio kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj
Kategorio:Hungaraj teatrestroj
Kategorio:Budapeŝtanoj
Preĝejo Sankta Cecilio (Rábatöttös)

**Preĝejo Sankta Cecilio** estas historia monumento en vilaĝo Rábatöttös (Hungario).

## Historio 
Supozeble la preĝejeto estis konstruita en la 12-a jarcento aŭ en la sekva jarcento, iom poste turo konstruiĝis. En la 15-a jarcento la preĝejo estis pligrandigita kaj sakristio estis konstruita. Fakto, ke la unua mencio pri la kirko okazis en 1342. La konstruaĵo ne ruiniĝis dum la kontraŭturkaj bataladoj. En 1697 dokumento priskribas difektojn, renovigendajn partojn. La sekva dokumento en 1758 informas pri tio, ke oni uzas la preĝejon, la pli nova sanktejo iĝis plurlatera, tamen restis riparendaj laboroj. En 1771 okazis diversaj renovigaj laboroj, eĉ nova galerio, predikejo, sakristio kaj orgeno estis faritaj. En la sekva jaro 8 belegaj freskoj estis pentritaj. En 1973 arkeologoj esploris la preĝejon.

## Konstruaĵo 
La konstruaĵo situas sola en tombejo. Tiu loko ĝuste estas limo inter Rábatöttös kaj Zsennye, tial la preĝejo kuŝas en teritorio de ambaŭ vilaĝoj. La sanktejo apartenas al Zsennye, la navo al Rábatöttös. En mezo de la fasado la kvadrata turo iomete reliefas, en ties mezo funkcias la enirejo. La turopinto estas piramido. La tegmento ĉiam estis kovritaj per ŝindoj, lastfoje oni kovris ĝin en 1840. Interne sub la sanktejo kripto troviĝas.

Kermeso okazas en la 22-a de novembro.

## Fontoj 
* hungare kun fotoj
* hungare kun fotoj
* hungare kun fotoj
* hungare kun fotoj
* http://www.rabatottos.hu/index.php?v=1&p=20&function=2_10 
* http://lexikon.katolikus.hu/R/Rum.html

Rabatottös
Rábatöttös
Kategorio:Rábatöttös
Palaco Vigo

La **palaco Vigo** aŭ **palaco deu Principi Natoli**, en la itala *palazzo dei Principi Natoli* respektive *palazzo dei Principi Natoli*, estas palaco baroka en la loĝloko *Torre Archirafi* de Italio. *Torre Archirafi* estas malgranda vilaĝo ĉe la orienta marborde de la insulo Sicilio. Ĝi estas parto de la komunumo Riposto en la provinco Katanio. La palaco estis konstruita inter 1720 kaj 1741 nome de la familio Natoli, kiuj ekde 1597 estis la princoj de Sperlinga. La reganto Karlo la 5-a de la reĝlando Sicilio, kiu en 1759 ankaŭ fariĝos reĝo Karlo la 3-a de Hispanio, en 1741 faris la familianon *Giovanni Natoli Ruffo* la duko de Torre Archirafi. La nova duko en 1741 konstruigis kapelon apud la palaco (kiu en la informkesta bildo videblas maldekstre de la palaco). Ĝi konsekriĝis en 1743 kaj ampleksiĝis en 1840. Ĉirkaŭ la jaro 1900 la palaco kaj la ĉirkaŭaj agrikulturaj terenoj apartenis al la familio *Vigo di Gallodoro* - de tie la dua nomo de la palaco. Hodiaŭ la historia konstruaĵo apartenas al la komunumo Riposto. Post ampleksa restaŭro ĝi remalfermiĝis komence de februaro 2016. Nun ĝi uzatas kiel ejo por kulturaj eventoj

## Referencoj
## Bibliografio 
* Vito Maria Amico: *Dizionario topografico della Sicilia*, volumo 2, 1856, paĝo 542, kiu tamen pli temas pri *Giovanni Natoli Ruffo* kaj la kastelo de Sperlinga

Kategorio:Palacoj en Sicilio
Kategorio:Muzeoj en Sicilio
Kategorio:Konstruaĵoj en provinco Katanio
Gebhardo de Waldburg-Trauchburg

eta|Ĉefepiskopo Gebhardo la 1a de Kolonjo
**Gebhardo la 1a de Kolonjo**, ankaŭ en la germana lingvo **Gebhard Truchseß von Waldburg-Trauchburg** (naskiĝis la  en Heiligenberg; mortis la  en Strasburgo) estis kiel Gebhardo la 1a elektoprinco kaj ĉefepiskopo de Kolonjo (1577–1583). Li konvertiĝis al protestantismo, edziĝis kaj volis sekularigi la ĉefepiskopan princlandon. Tio ekigis la reziston de la plimulto de la katedrala kapitulanaro de Kolonjo. Ambaŭ flankoj, subtenataj de eksteraj aliancanoj, batalis unu kontraŭ la alia en la Kolonja Milito, kiun Gebhardo finfine malvenkis.

Lin postsekvis Ernesto de Bavario.

## Eksteraj ligiloj 
* Noto ĉe rheinische-geschichte.lvr.de 
* La Kolonja Milito en Bonn kaj ĉirkaŭaĵo

Kategorio:Ĉefepiskopoj de Kolonjo
Kategorio:Princoj-elektistoj de Kolonjo
Kategorio:Dukoj de Vestfalio
Kategorio:Romkatolikaj episkopoj de la 16-a jarcento
Kategorio:Homoj de la Okdekjara milito
Kategorio:Konvertitoj de katolikismo al protestantismo
Einar Sigurðsson en Eydalir

**Einar Sigurðsson en Eydalir** (1538–1626) estas islanda poeto. Li naskiĝis en la bieno Hraun en Reykjadalur en Norda Islando. Li studis en la lernejo de Hólar en Hjaltadalur. De tiam li estis pastro en kelkaj pastrejoj. Kun sia unua edzino, Margrét Helgadóttir, Einar generis ok infanojn, de kiuj nur tri ricevis plenan kreskadon. El ili estis Oddur la plej aĝa kiu poste iĝis episkopo en Skálholt. Post dekjara vivado kune kun Einar Margrét, ŝi mortis.

Dua edzino de Einar nomiĝis Ólöf Þorsteinsdóttir. Inter iliaj infanoj estis Ólafur, pastro kaj poeto en Kirkjubær en Hróarstunga kaj Guðrún, patrino de Bjarni Gissurarson, pastro kaj poeto en Þingmúli en Skriðdalur. Dum tiuj jaroj la vivo estis malfacila por Einar kiu tiam devis severe batali kontraŭ la malriĉeco. Kiam Oddur, filo de Einar, estiĝis episkopo en Skálholt 1988 la vivrimedoj de Einar baldaŭ pliboniĝis. Iom poste li ricevis tre bonan pastrejon, Eydalir en la orientaj fjordoj de Islando, kie li loĝis ĝis sia morto la 15an de Julio 1626.

Einar estis la plej bona islanda religia poeto siatempe kaj plej multaj de liaj psalmoj aperis en la tielnomita Vísnabók Guðbrands (Libro de strofoj) kiun la episkopo Guðbrandur Þorláksson eldonis en la episkopejo de Hólar 1612. En ĝi interalie aperis lia psalmo *Poemo pri staltrogo de Kristo*, kiu konsistas el 28 strofoj. Nuntempe oni kantas tiun psalmon dum ĉiuj Kristnaskoj en Islando, precipe la du unuajn strofojn kiujn Baldur Ragnarsson tradukis en Esperanton. Ĝis nun tiu traduko estas la unusola traduko al fremda lingvo de tiu psalmo.

## Referenco 
* Einar Sigurbjörnsson, Jón Torfason og Kristján Eiríksson: „Inngangur.“ *Vísnabók Guðbrands*. Bókmenntafræðistofnun Íslands. Reykjavík 2000. Bls.vii–xxxix.

## Eksteraj ligiloj 
* http://bragi.info/esperanto/hofundur.php?U=e0&ID=2

Kategorio:Islandaj poetoj
Judit Nyilassy

**Judit Nyilassy** [njilaŝi], laŭ hungarlingve kutima nomordo **Nyilassy Judit** estis hungara reĝisoro, teatrestro.

Judit Nyilassy http://www.vasvar.hu/index.php?ugras=hirolvaso&hirszama=37288 naskiĝis la  en Vasvár, ŝi mortis la  en Budapeŝto.

## Biografio 
Judit Nyilassy akiris muzeologian-etnografian diplomon en Scienca Universitato Loránd Eötvös en 1952, poste reĝisoran diplomon en Teatra kaj Filma Altlernejo en 1958. Post la unua diplomo ŝi estis vicmuzeologo 2 jarojn. Inter 1958 kaj 1972 ŝi estis reĝisoro de Nacia Teatro (Miskolc), poste en porinfana teatro en Budapeŝto. En 1977 ŝi atingis la rangon ĉefreĝisoro, baldaŭ ŝi estis teatrestro. En 1985 ŝi pensiuliĝis, tamen ekde 1990 ŝi estis lernejestro de privata lernejo por aktoroj. Ŝi ricevis 3 premiojn inter 1963-1985.
 
## Elektitaj teatraj roloj 
* William Shakespeare:
** Makbeto
** Otelo
* István Örkény: *Macskajáték*
* Molière: La Avarulo 

## Aliaj menciindaĵoj 
* *Bolondmalom (filma reĝisoraĵo, 1986)
* *Hol vagy, csillagom?'' (libro https://www.antikvarium.hu/konyv/nyilassy-judit-hol-vagy-csillagom-397571)

## Fontoj 
* http://port.hu/adatlap/szemely/nyilassy-judit/person-178072
* hungarlingva biografio

Kategorio:Hungaraj reĝisoroj
Kategorio:Hungaraj teatrestroj
Kategorio:Budapeŝtanoj
Kvarangula kastelo

**Kvarangula kastelo** estas kastela formo, kiu deire de la mediteranea regiono enradikiĝis en Eŭropo ekde la epoko de la krucmilitoj, plej malfrue tamen per enkonduko de pafarmiloj, do en la malfrua fazo de la kastelkonstruo. Ĝi priskribas la modernepokan formon de *castrum*.

En kvarangula kastelo la domoj estas aranĝitaj ĉe la interna flanko de la plejofte kvarangula resp. simetria murego. La eksteraj muregoj de la domoj estas konforme al tio fortikaj kaj interrompitaj nur per la plej bezonataj muraj malfermaĵoj. Plejparte sur la muregoj troviĝas defendkoridoroj, kiuj per la uzo de pafarmiloj pli kaj pli ankaŭ estis tegmenthavaj.

La anguloj de ĉi tiu domkvadrato povas estis plifortikigitaj per turoj. Ofte troviĝas aldona murego antaŭ la domensemblo, je kies anguloj rondaj bastionoj ebligas pafatingi la flankojn.

Depende de la situo de la kvarangula kastelo ĉe la pordega aŭ plej endanĝerigata flanko troviĝas akvofosaĵo aŭ kolfosaĵo.

La tiel rezulta formo de la kastelo estas rigardebla kiel antaŭfomo de la renesanca kastelo.

## Bildaro 

  dosiero:Moniga del Garda Castello 001.JPG|Frontoflanko de kvarangula kastelo el la 11a jarcento en Moniga del Garda
  dosiero:Padenghe sul Garda Castello 001.JPG|Dorsflanko de kvarangula kastelo el la 11a jarcento en Padenghe sul Garda
  dosiero:Burg Neuleiningen, östlicher Burghof mit Schenke.JPG|Orienta kastela korto de kvarangula kastelo el la 11a jarcento en Neuleiningen (Germanujo)

## Literaturo 
* Horst Wolfgang Böhme, Reinhard Friedrich, Barbara Schock-Werner (eld.): *Wörterbuch der Burgen, Schlösser und Festungen*. Philipp Reclam, Stutgarto 2004, ISBN 3-15-010547-1, pj. 166–167.

## Fonto 
Tiu ĉi artikolo estas tradukaĵo de la samtema artikolo :de:Kastellburg en la germanlingva Wikipädie

Kategorio:Konstruformoj de kastelo
Haveno de Ventspils

**Haveno de Ventspils** estas senglacia, profundakva marhaveno de Latvio situanta sur marbordo de Balta maro. Ĝia tuta areo estas  hektaroj. Ĝi estas unu el la plej okupataj havenoj de la Balta maro po karga enspezo.

La haveno de Ventspils fariĝis plurmaniera transporta haveno kiam la haveno estis signife profundigita en 1998, atingante maksimuman profundon de  metroj en la areo de loza likva kargo. Tio ebligis la akcepton de la plej grandaj marŝipoj tiam operaciantaj en la Balta maro, inkluzive de Aframax-tipaj cisternoŝipoj kun maksimuma pezo de  toneloj (DWT). La areo de solida kaj ĝenerala kargo, kun profundo de 16 metroj, ebligas al la terminalo akcepton de Panamax-tipaj ŝipoj kun iliaj kargo-kapacitoj ĝis  toneloj (DWT).

## Libera haveno de Ventspils 
La haveno de Ventspils estas administrata fare de la Libera Haveno de Ventspils (), kiu estas kontrolata de la Kabineto de Ministroj de la Respubliko de Latvio, sub diversaj laŭleĝaj aŭtoritatoj. Tiuj inkludas *Leĝon pri havenoj* (pri operacioj kaj proceduroj) de 1994, *Leĝon de la Libera Haveno de Ventspils* de 1997 (kiu provizas por negocoj ene de la haveno), kaj *Leĝon pri Imposta Apliko en Liberaj Havenoj kaj Specialaj Ekonomiaj Zonoj* de 2002 kiu reguligas imposto-instigon por la entreprenoj ene de la haveno.

## Infrastrukturo 
Ventspils estas sur la Orienta-Okcidenta fervoja koridoro kiu formas parton de la Eŭrazia transport-sistemo, kaj sur Eŭropa ŝoseo 22. Internacia Flughaveno de Ventspils estas apude, kaj Internacia Flughaveno de Rigo (RIX) situas proksimume je duhora vetur-distanco.

## Referencoj 
## Vidu ankaŭ 
* Ventspils
* Listo de gravaj havenurboj
* Ŝip-terminoj

## Eksteraj ligiloj 
* 

## Tradukfonto 
Kategorio:Ventspils
Ventspils
Lajos Pándy

**Lajos Pándy** [lajoŝ pAndi], laŭ hungarlingve kutima nomordo **Pándy Lajos** estis hungara aktoro, voĉoaktoro, tradukisto. Lia familia nomvarianto estis *Pándi*, lia edzino estis Alice Szellay.

Lajos Pándy http://www.imdb.com/name/nm0701673/ naskiĝis la  en Pribeta (Ĉeĥoslovakio), li mortis la  en Budapeŝto.

## Biografio 
Lajos Pándy akiris diplomon en Teatra Akademio en 1948. Post la diplomo li aliĝis al trupo de Teatro Belvárosi. Ekde 1951 li apartenis al Teatro de Hungara Armeo. Li tradukis ekzemple teatraĵojn de Karel Čapek kaj li ofte ricevis rolojn en la Hungara Radio. Li ricevis 3 premiojn inter 1967 – 2013.

## Elektitaj teatraj roloj 
* William Shakespeare:
** Romeo kaj Julieta - Escalus (duko de Verono)
** Rikardo la 2-a - episkopo Carlisle
** *Epifanio: aŭ kiel vi volas* - kapitano Antonio
** *Antonio kaj Kleopatra* - Maecenas
* Edmond Rostand: Cyrano de Bergerac kapitano Castel Jaloux
* Friedrich Schiller: Wilhelm Tell - Melchthal

## Elektitaj kinaj filmaj roloj 
* *Mágnás Miska* (1949)
* *2x2 néha 5* (1954)
* En uniformo (1957)
* Nuda diplomato (1963)
* *Hekus lettem* (1972)

## Elektitaj televiziaj filmaj roloj 
* *A kazamaták titka* (1972)
* *Bach Arnstadtban* (1975)

## Dubladaj roloj 
* en kelkaj eksterlandaj filmoj hungaraj voĉoj de Christopher Lee kaj aliaj http://iszdb.hu/?szemely=7828

## Liaj libroj 
* *A csodálatos nagykendő* (1977) ISBN 963-110-906-2
* *Súgópéldány* (1989) ISBN 963-282-209-9

## Fontoj 
* hungarlingva biografio
* hungarlingva biografio kun foto 
* http://port.hu/adatlap/szemely/pandy-lajos/person-28074

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj tradukistoj
Kategorio:Ĉeĥoslovakiaj hungaroj
Kategorio:Budapeŝtanoj
28439 Miguelreyes

'*28439 *Miguelreyes'''''* estas tre malgranda, hela asteroido de la ĉefa asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Miguel Arnold Silverio Reyes*, kiu gajnis la duan rangon en la *Intel International Science and Engineering Fair* de 2011 pro sia projekto pri materiala kaj biologia inĝenierarto. 
Li estis lernanto ĉe la *Philippine Science High School'' en Kezonurbo, Manilo, Filipinoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Tepoto Sud

**Tepoto Sud** aŭ **Ti Poto**, estas eta atolo de la Tuamotua Arkipelago en Franca Polinezio. Ĝi situas 44 km sudokcidente de Makemo.

Tepoto havas preskaŭ rondan formon kun diametro de 3,8 km. Ĝia bela turkis-blua laguno havas konekton kun la oceano per mallarĝa ŝanelo en la nordoriento.

La atolo nomiĝas **Tepoto Sud** por distingi ĝin de la insulo Tepoto Nord, proksimume 400 km nordorienten en la Îles du Désappointement (Seniluziigaj insuloj).

La eta grupo kiu konsistas el Tepoto Sud, Hiti kaj Tuanake ankaŭ nomiĝas "Raevski Atoloj". 

Tepoto estas permanente neloĝata.

Laŭ artikoloj en Ireland's Own kaj la Times Educational Supplement retejo, la  atolo estas identigita de Tony Crowley kiel la loko de enterigita trezoro ŝtelita en la 19-a jarcento fare de kvar aventuristoj de kirko en Pisco, Peruo. Dum jaroj oni sensukcese serĉis tiun trezoron, kvankam aŭstralia vizitanto de la atolo malkovris kaŝejon kun medaloj kiuj devenis el Sud-Ameriko.

## Historio
Tepoto Sud estas vidinta de Louis Antoine de Bougainville en 1768, sed la unua eŭropano kiu albordiĝis estis la rusa esploristo Fabian Gottlieb von Bellingshausen en 1820.

## Flaŭro kaj faŭno
La Tuamotua kanbirdo kaj la Polinezia grundokolombo troviĝas sur la atolo.

## Administracio
Tepoto Sud apartenas al la komunumo Makemo, kiu konsistas el la  atoloj Makemo, Haraiki, Marutea Nord, Katiu, Tuanake, Hiti, Tepoto Sud, Raroia, Takume, Taenga kaj Nihiru.

## Eksteraj ligiloj
*Oceanpunktoj
*Tuamotua kanbirdo
*Polinezia grundokolombo 
*Nomoj de atoloj 
*Listo de atoloj (france) 

Kategorio:Insuloj en Franca Polinezio
Heksateledoj

**Heksateledoj** aŭ *Hexathelidae* estas la nura familio en la superfamilio *Hexatheloidea*, kaj unu de du familioj (kune kun Dipluredoj) de araneuloj konataj kiel funel-retaj. Tiu familio estas foje neĝuste referencata (en nekonataj referencoj) kiel la venenaj funel-retaj tarantuloj, pro la inkludo de la Aŭstraliaj funel-retaj araneoj, inklude la Sidnejan funel-retan araneon (*Atrax robustus*). Plej multaj specioj en la familio ne estas danĝeraj por homoj.

## Aspekto 
Tiuj araneoj estas mez- al grandaj, kun korpolongoj kiuj gamas de 1 al 5 cm. La korpo estas tipe tri fojojn pli longa ol ties larĝo. Ili estas malhelkoloraj, game el nigra al bruna, kun brila karapaco kiu kovras la antaŭan parton de la korpo. Kiel la rilataj dipluredaj araneoj, la heksateledoj havas ĝenerale longajn teksilojn; tio veras ĉefe ĉe la *A. robustus*. La okuloj de tiuj araneoj estas tre proksimaj unuj de alia.

## Genroj 
La kategoriigo en subfamilioj sekvas tiun de Raven, 1985.

[eta|250px|Masklo de *Macrothele yaginumai* el [Gubernio Okinavo|Okinavo.]]
eta|250px|Minacanta femalo de *Macrothele gigas*.

* *Hexathelinae* aŭ **Heksatelenoj** Simon, 1892
** *Bymainiella* Raven, 1978 — Aŭstralio
** *Hexathele* Ausserer, 1871 — Novzelando
** *Mediothele* Raven & Platnick, 1978 — Ĉilio
** *Paraembolides* Raven, 1980 — Aŭstralio
** *Rosamygale* † Selden & Gall, 1992 — (fosilio, Triaso)
*** *Rosamygale grauvogeli* † (Selden & Gall, 1992)
** *Scotinoecus* Simon, 1892 — Ĉilio, Argentino
** *Teranodes* Raven, 1985 — Aŭstralio

* *Atracinae* aŭ **Atracenoj**Hogg, 1901 — Aŭstralio
** *Atrax* O. P-Cambridge, 1877 — Aŭstralio
** *Hadronyche* L. Koch, 1873 — Aŭstralio
** *Illawarra* Gray, 2010  — Aŭstralio

* *Macrothelinae* aŭ **Makrotelenoj**Simon, 1892
** *Macrothele* Ausserer, 1871 — Afriko, Eŭropo, Azio
** *Porrhothele* Simon, 1892 — Novzelando

* *Plesiothelinae* aŭ **Plesiotelenoj**Raven, 1980
** *Plesiothele* Raven, 1978 — Tasmanio

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Raven, R.J. 1985 The spider Infraorder Mygalomorphae (Araneae): cladistics and systematics. Bulletin of the American Museum of Natural History 182: 1-180.
* Murphy, Frances & Murphy, John (2000): An Introduction to the Spiders of South East Asia. Malaysian Nature Society, Kuala Lumpur.
* Platnick, Norman I. (2009): The world spider catalog, version 9.5. American Museum of Natural History. http://www.wsc.nmbe.ch/ Alirita la 3an de Aprilo 2017.

Kategorio:Araneuloj
Dipluredoj

eta|dekstra|okulbildo de *Masteria petrunkevitchi*.
La familio *Dipluridae* aŭ **Dipluredoj**, konata kiel **kurten-retaj araneoj** (aŭ konfuze kun aliaj diste rilataj araneoj kiel *funel-retaj tarantuloj*) estas grupo de araneuloj en la infraordo Migalomorfuloj, kiuj havas du parojn de folipulmojn, kaj kelicerojn (*kaninoj*) kiuj moviĝas supren kaj suben laŭ ponardeca movmaniero. Nombraj genroj, kiaj tiuj de la Sidneja funel-retas araeno (*Atrax*), iam estis klasitaj en tiu familio sed estis poste movitaj al Heksateledoj.

Membroj de tiu familio ofte konstruas fuŝajn funel-retojn. Kelkaj konstruas aranea silk-liniajn nestotruojn anstataŭ retojn (genroj *Diplura*, *Trechona*, kelkaj specioj de *Linothele*). Ili ĝenerale konstruas siajn retirejojn en fendoj en terbordoj, arboŝeloj, sub bastonetoj aŭ branĉoj aŭ en folirubo.

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Raven, R.J. 1985 The spider Infraorder Mygalomorphae (Araneae): cladistics and systematics. Bulletin of the American Museum of Natural History 182: 1-180.
* Murphy, Frances & Murphy, John (2000): An Introduction to the Spiders of South East Asia. Malaysian Nature Society, Kuala Lumpur.
* Platnick, Norman I. (2009): The world spider catalog, version 9.5. American Museum of Natural History. http://www.wsc.nmbe.ch/ Alirita la 3an de Aprilo 2017.

Kategorio:Araneuloj
Tata Nano

La **Tata Nano** estas aŭto produktita fare de la barata firmao Tata. La aŭto estas ankaŭ konata kiel "popola aŭto", pro la malalta aĉetoprezo por multaj baratanoj. Ĝi estas unu el la plej malgrandaj aŭtoj kun kvar pordoj.

## Modeloj 
* Tata Motors

Kategorio:Barataj aŭtomobiloj‎
Kastelo de Rábasebes

La **Kastelo de Rábasebes** (konata ankaŭ pri la iama posedanto *Kastelo de Széchenyi* [sEĉEnji]) estas impona konstruaĵo en vilaĝo Rábasebes (Hungario). La kastelo mem estas la ĉefa vidindaĵo en la vilaĝo, tamen ĝi ne estas deklarita historia monumento.
maldekstre|eta|

## Historio 
La familio Széchenyi konstruis tiu ĉi kastelon inter 1903 kaj 1905 fare de aŭstra arkitekto Josef Franz Engel. Baldaŭ la kastelo havis plurajn posedantojn, fine post la 2-a mondmilito la ŝtato forprenis la kastelon (same la ceterajn kastelojn). Dum la socialismo interne funkciis administrejo de kolĥozo, kuracejo, biblioteko, somera infanvartejo, municipa administrejo, poste negocistoj trakonstruis la kastelon kaj aranĝis feriejon, kiu bankrotiĝis. Eĉ la pli novaj negocistoj ne povis fari stabila la buĝeton. Aktuale en 2016 la kastelo ne funkcias.

## Konstruaĵo 
La unuetaĝa kastelo kun mansardoj situas sola en parko en rando de la vilaĝo laŭ Rába. La konstruaĵo formas U-majusklon. La fasado estas simetria, la meza kaj ambaŭ flankaj anguloj iomete reliefas. La ĉefa enirejo troviĝas denove meze inter la 2 aloj. Interne post la trakonstruo 22 kompletaj ĉambroj troviĝas.

## Parko 
Antaŭ konstruado de la kastelo en tiu loko estis arbaro kun kverkoj, fraksenoj, ulmoj. Dum kreado de la parko definitivaj arboj estis hakitaj kaj poploj kaj platanoj estis plantitaj. Post la 1-a mondmilito oni plantis ankaŭ kaŝtanojn, salikojn, acerojn, eĉ neeŭropajn arbojn. Inter la arboj kreskas avelujoj kaj aliaj arbustoj. La parko estas protektata ĉefe pro tio, ĉar inter la herboj kreskaj neĝboruloj kaj aliaj maloftaj floroj.

## Fontoj 
* http://szechenyivadaszkastely.hu/home/bemutatkozo/ 
* hungare kun foto
* http://www.kastelyok-utazas.hu/Lap.php?cId=672 

Rabasebes
Rábasebes
Kategorio:Rábasebes
Zoltán Papp (aktoro)

**Zoltán Papp,** laŭ hungarlingve kutima nomordo **Papp Zoltán** estas hungara aktoro, voĉoaktoro, verkisto, deklamisto.
eta|Libroj de Zoltán Papp
Zoltán Papp http://www.imdb.com/name/nm0660556/ naskiĝis la  en Budapeŝto.

## Biografio 
Zoltán Papp frekventis gimnazion en sia naskiĝurbo, ekde 1963 li apartenis al jam ne ekzistanta teatro. Ekde tiam li ofte ricevis rolojn ankaŭ en Hungara Radio. Inter 1969 kaj 1978 li estis membro de Teatro Szigligeti (Szolnok). Liaj sekvaj teatraj stacioj estis:
* Nacia Teatro (Budapeŝto) (1978-1982)
* Teatro Katona József (1982–1994)
* Nova Teatro (Budapeŝto) (1994–1996)
* senstatusa aktoro en pluraj teatroj (1996-2002)
* Teatro Petőfi (Sopron) (2002-2003).
Post Sopron li revenis al Nacia Teatro en Budapeŝto, poste al diversaj pli malgrandaj teatroj. Li kelkfoje estis ankaŭ dramaturgo, li publikigis diversaĵojn, eĉ poemtradukojn. Li ricevis premion en 1985.

## Elektitaj teatraj roloj 
* William Shakespeare:
** Hamleto - Polonius, spirito de patro de Hamleto, teatroreĝo, tombofosisto (en Teatro Katona J.)
** *Epifanio: aŭ kiel vi volas* - Fabian (en Teatro Katona J.)
** *Koriolano* - Sicinius (en Teatro Katona J.)
** La dresado de la megero (2002 en Sopron)
** Kiel plaĉas al vi (2010 en Nova Teatro)
* Anton Ĉeĥov: Tri fratinoj - Tuzenbach
* Molière: La Avarulo - Jacques (en Teatro Katona J., en 2007 en Nova Teatro)

## Elektitaj kinaj filmaj roloj 
* *Bástyasétány 74* (1974)
* *Jézus Krisztus horoszkópja* (1988)
* *Hamvadó cigarettavég* (2001)

## Elektitaj televiziaj filmaj roloj 
* *Egy lócsiszár virágvasárnapja* (1985)
* *Kisváros* (serio)

## Dubladaj roloj 
* en eksterlandaj filmoj hungaraj voĉoj de Philip Friend kaj aliaj http://iszdb.hu/?szemely=56056&lap=munkassag

## Elektitaj libroj 
* *Visszaélet* (1998)
* *Írogató színész* (2010)
* *Képes lapok* (poemoj, 2012)
* *Saját halottam vagyok* (2014)

## Fontoj 
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj verkistoj
Kategorio:Hungaraj deklamistoj
Kategorio:Budapeŝtanoj
Listo de urboj en Irlando

Tiu ĉi estas **listo de urboj en la respubliko Irlando**.

Dublino estas la plej granda aglomeraĵo en la respubliko Irlando kun 1.270.603 (stato 2011). Pli ol kvarono el 4,58 milionoj da irlandanoj (2011) loĝas en la ĉefurba regiono.

La jena tabelo listigas la urbojn kun pli ol 10 000 loĝantoj, la rezultoj de la popolnombrado de la 28a de aprilo 2002, de la 23a de aprilo 2006 kaj la provizora taksado de la 10a de aprilo 2011 kaj la graflando, al kiu apartenas la urbo. La nombro de la loĝantoj nur notas la loĝantojn en la politikaj limoj de la urboj kaj komunumoj, sen la sendependaj antaŭurboj.

## Vidu ankaŭ 
* Listo de urboj de Irlando (insulo)
* Listo de urboj laŭ lando

## Eksteraj ligiloj 
* Central Statistics Office Ireland
* CSO Census 2011 Preliminary Report (Vorläufige Zahlen!)
* cso.ie/Preliminary Results Das System erlaubt keinen direkten Zugriff auf die Daten. Per Hand müssen für bspw. *Cabinteely 2006/2011* folgende Optionen ausgewählt werden: Stat. Indicator: *2006/2011* - Elect.Division: *Dún Laoghaire-Rathdown / 018-021 Cabinteely*. (Die Zahlen für 2011 sind vorläufig.)
* CSO Census 2006 Preliminary Report
* City Population – Historische Einwohnerzahlen der Städte in der Republik Irland

Irlando

Kategorio:Listoj de urboj laŭ lando
Rozoĝardeno de Eŭropo

eta|rigardo al la lago kun fontano
**Rozoĝardeno de Eŭropo** aŭ la **rozoĝardeno de Zweibrücken** en la palatinata urbo Zweibrücken (Rejnlando-Palatinato) estas pli ol  granda parko, kie kreskas pli ol  rozujoj de  diversaj kultivaroj.

La rozoĝardeno estas vidindaĵo de la urbo Zweibrücken, same kiel la restaŭrita rezideja kastelo de la dukoj de Pfalz-Zweibrücken. La parko estas unu el la plej grandaj ĝardenoj de Eŭropo kaj la tria plej granda rozario de la mondo. La parko estis malfermata en la jaro 1914 fare de princino Hildegard von Bayern.

## Eksteraj ligiloj 
* Rosengarten Zweibrücken

Kategorio:Parkoj en Rejnlando-Palatinato
Kategorio:Zweibrücken
Eŭropo
Antoni Krygowski

**Antoni Kacper Krygowski** (naskiĝis la 5-an de majo 1824 en Harta apud Błażowa, mortis la 7-an de aprilo 1904 en Krakovo) – pola matematikisto kaj fizikisto, pedagogo, profesoro de gimnazioj en Tarnopol, Tarnów kaj Lvovo, en la jaroj 1876 - 1887 direktoro de gimnazio en Wadowice. Entombigita en tomba monumento de Rakowicki-Tombejo en Krakovo, kie ankaŭ ripozas lia edzino Henryka Maciulska.
eta|La tombo de Antoni Krygowski
Li havis kvar filojn:

* Tadeusz Krygowski, kuracisto, kies amata studobjekto estis malnovaj polaj tapiŝoj. En 1911 verkis "Polenteppiche, Orientalisches Archiv, 1911-1912", komencigante esplorojn pri tiu ĉi fako de la arto.
* Kazimierz Krygowski, landa advokato, sekretario de Lvova Societo de havaĵposedantoj
* Stanisław Krygowski, juristo, turista aktivulo kaj fotisto
* Zdzisław Krygowski, matematikisto, iniciatinto de kriptologiaj esploroj pri Enigma

Kategorio:Polaj pedagogoj
Kategorio:Polaj fizikistoj
Kategorio:Polaj matematikistoj
Adam Mez

**Adam Mez** (naskiĝis la 8-an de aprilo 1869 en Friburgo, mortis en 1917) estis svisa sciencisto, orientalisto kaj arabisto.

Li studis juron kaj ŝemidan lingvaron. En 1892 doktoriĝis pri *Historio de la urbo Harran en Mezopotamio ĝis la araba invado*. Komence de la 20-a jarcento vojaĝis tra Proksima Oriento kaj ekinteresiĝis pri la araba kaj islama kulturoj. Li mortis en 1917 antaŭ fino de sia plej fama verko sub la titolo *Renesanco de islamo*.

La libro eldoniĝis en 1922. Ĝi iĝis unu el la fundamentaj legaĵoj por personoj dezirantaj koni la araban kaj islaman kulturojn de la 10-a jarcento. La libron oni kun sukceso tradukis al eŭropaj lingvoj, kaj ankaŭ al la araba.

Kategorio:Svisaj historiistoj
Kategorio:Svisaj sciencistoj
Kategorio:Svisaj arabistoj
Kategorio:Svisaj orientalistoj
28443 Crisara

'*28443 *Crisara'''* estas tre malgranda, tre hela asteroido de la ĉefa asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Alexander Raymond Crisara*, kiu gajnis la unuan rangon en
la *Intel International Science and Engineering Fair* de 2011 pro sia projekto pri materiala kaj biologia inĝenierarto. Li estis lernanto ĉe la *L. C. Anderson High School'' en Aŭstino (Teksaso, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000